સરકારી રિપોર્ટ પ્રમાણે રાજ્યના સંથાલ પરગણાના સાહિબગંજ અને પાકુડ જિલ્લામાં સૌથી વધુ ઘૂસણખોર છે. આસામની જેમ NRC લાગૂ કરવા માટે ઝારખંડ સરકારે આ જિલ્લાઓ માટે પરવાનગી માગી છે. રાજ્યના ગૃહ વિભાગ દ્વારા ભારત સરકારને મોકલવામાં આવેલા પત્રમાં જણાવવામાં આવ્યું છે કે, સંથાલ પરગણાના સાહિબગંજ અને પાકુડ જિલ્લાઓ બાંગ્લાદેશની સરહદ નજીક આવેલા હોવાથી અહીં બાંગ્લાદેશી ઘૂસણખોરો અનેક વખત આવે છે.